
‘‘యువ కథానాయకుల్లో అతి తక్కువ సమయంలో 53 సినిమాలు నేనే చేశాను. కామెడీ కింగ్ రాజేంద్రప్రసాద్ స్థానాన్ని భర్తీ చేసే నటుడని అంటుంటే అ ఇమేజ్ ఛట్రంలో ఇరుక్కుపోయా. కామెడీ బాగా చేస్తున్నానని అనడంతో ఆ తరహా కథలకే ప్రాధాన్యమిచ్చా. దాన్ని నేనే బ్రేక్ చెయ్యాలి. ‘గమ్యం’, ‘నేను’, ‘శంభో శివ శంభో’ తరహా చిత్రాలు చేసి ఆ తర్వాత కామెడీ సినిమాలు చేస్తా. అందుకు నాంది ఈ సినిమా’’ అని అల్లరి నరేశ్ అన్నారు. ఆయన కథానాయకుడిగా ప్రజిత్ దర్శకత్వం వహించిన ‘మేడ మీద అబ్బాయి’ చిత్రం శుక్రవారం ప్రేక్షకుల ముందుకొస్తోంది. ఈ సందర్భంగా గురువారం ఆయన విలేకర్లతో మాట్లాడారు. ‘‘రొటీన్కు భిన్నంగా ఏదైన సినిమా చెయ్యాలన్న ఆలోచనతో  ఈ సినిమా చేశా. ‘మాతృక’లో నటించిన హీరోకి లవర్బాయ్ ఇమేజ్ ఉంది. తెలుగుకి వచ్చే సరికి నాకు సూట్ అయ్యేలా కాస్త కామెడీ జోడించాం. తెలుగు నేటివిటీకి తగ్గట్టు పూర్తి మార్పులు చేస్తే ప్లేవర్ పోతుందని మాతృకను తెరకెక్కించిన ప్రజిత్కే దర్శకత్వ బాధ్యతలు అప్పగించాం. జీవితాన్ని సరదాగా తీసుకుని, సినిమా దర్శకుడు కావాలనుకుంటూ రంగుల కలల్లో విహరించే ఓ కుర్రాడి కథ ఇది. ఆ ప్రయాణంలో ఓ సమస్య ఎదురైతే దాని నుంచి ఎలా బయటపడ్డాడు? ఎలాంటి గుణపాఠం నేర్చుకున్నాడు అన్నది ఆసక్తికరం. సినిమా పట్ల చాలా నమ్మకంగా ఉన్నా. మున్ముందు స్ఫూఫ్ సినిమాలు చెయకూడదని నిర్ణయించుకున్నా. మా పాప పుట్టి ఏడాది పూర్తికావొస్తోంది. తను నా జీవితంలో అడుగుపెట్టాక నాలో చాలా మార్పు వచ్చింది. పరిణీతి పెరిగింది’’ అని తెలిపారు.

‘‘yuva kathaanaayakullo athi takkuva samayamlo 53 cinimaalu nene cheshaanu. comedy king rajendraprasad sthaanaanni bharti chese natudani antunte a image chhatramlo irukkupoya. comedy baga chestunnanani anadamtho aa taraha kathalake praadhaanyamichaa. daanni nene breake cheyyali. ‘gamyam’, ‘nenu’, ‘sambho shiva sambho’ taraha chitraalu chesi aa tarvaata comedy cinimaalu chesta. anduku naandi ee sinima’’ ani allari naresh annaru. aayana kathaanaayakudigaa prajit darsakatvam vahinchina ‘meda meeda abbai’ chitram sukravaaram prekshakula mundukostondi. ee sandarbhamgaa guruvaram aayana vilekarlatho matladaru. ‘‘roteenku bhinnamgaa edaina sinima cheyyalanna aalochanatho  ee sinima chesha. ‘maatruka’loo natinchina heeroki lawarbai image undi. teluguki vache sariki naaku suut ayyela kaasta comedy jodincham. telugu netiviteeki taggattu puurti maarpulu cheste plaver potundani maatrukanu terakekkinchina prajitke darsakatva baadhyatalu appaginchaam. jeevitaanni saradaagaa teesukuni, sinima darsakudu kavalanukuntu rangula kalallo viharinche oo kurradi katha idhi. aa prayaanamlo oo samasya eduraithe daani nunchi ela bayatapaddadu? elanti gunapaatam neerchukunnaadu annadi aasaktikaram. sinima patla chala nammakamgaa unna. munmundu sphoof cinimaalu cheyakudadani nirnayinchukunnaa. maa paapa putti edaadi poortikaavostondi. tanu naa jeevitamlo adugupettaka naalo chala maarpu vachindi. parineeti perigindi’’ ani telipaaru.